2014 տարեշրջանի Մայիս 28-ը, այլ յատկանշական օր եղաւ նաեւ իմ ընտանիքիս համար: Սուրիական պատերազմէն փախուստ տալով հայրենի հողին վրայ ոտք դրինք ճիշդ այդ թուականին: Ինչպէ՜ս չոգեւորուիլ, երբ նոյն օրը Հայաստանի Հանրապետութեան հրապարակ կ՚իջնես ու ականատես կ՚ըլլաս Ներսիկ Իսպիրեանին խանդավառող հայրենասիրական երգերուն: Ժողովուրդի բազմութիւնն ու յաղթութեան երգերը հպարտութեամբ ու հերոսական ոգիով կը զինեն քեզ եւ խաւարին մէջ լոյս տեսնելու ջերմեռանդ ապրումով կը համակեն հոգիդ: